cyanic-selkie/wikianc huggingface dataset:
Մատթեոս Մամուրյան
Կենսագրություն
1845 թ. ավարտել է Զմյուռնիայի Մեսրոպյան վարժարանը, 1850 թ.՝ Փարիզի Մուրադյան վարժարանը։ 1851 թվականին Մամուրյանն Աղաբեկյանի հետ Զմյուռնիայում հիմնել է «Աղաբեկյան» ուսումնարանը։ 1853 թվականին ուսուցչություն է արել Կ. Պոլսում, զորակոչվել բանակ և Ղրիմի պատերազմի ժամանակ աշխատել իբրև թարգմանիչ, 1856-1857 թվականներին եղել է Քեմբրիջի համալսարանի ազատ ունկնդիր։ 1858 թ. շրջագայել է Եվրոպայում, այցելել նաև Պետերբուրգ։ 1860-1865 թվականներին եղել է Կ. Պոլսի հայոց պատրիարքարանի դիվանապետը։ 1862 թ. հանգանակություն է կատարել Զեյթունի ապստամբների օգտին, հրապարակել Կիլիկիայում Ազիզ Փաշայի արյունահեղ քաղաքականությունը դատապարտող հոդվածներ։ 1865-1899 թվականներին, ընդմիջումներով, եղել է Մեսրոպյան վարժարանի տեսուչը, դասավանդել անգլերեն, ֆրանսերեն, արաբերեն և համաշխարհային պատմություն։
Վրեմյա ի Ստեկլո
Վրեմյա ի Ստեկլո (Время и Стекло), ուկրաինական փոփ-խումբ՝ ստեղծված 2010 թվականին ։ Կազմի մեջ մտնում են Ալեքսեյ Զավգորոդնին (Պոզիտիվ) և Նադեժդա Դորոֆեևան։ Նախագծի պրոդյուսերը և երգերի հեղինակը Ալեկսեյ Պոտապենկոն (Պոտապ) է։
Պատմություն
2010 թվականին Պոտապը «MOZGI Entertainment» պրոդյուսերական կենտրոնի գործընկեր Իրինա Գորովայի հետ միասին ստեղծել է նոր նախագիծ՝ Ալեքսեյ Զավգորոդնիի (հայտնի Պոզիտիվ մականունով),որի հետ վաղուց համագործակցում էր, և վոկալիստ Նադեժդա Դորոֆեևայի հետ ։ Ինտերնետ–քաստինգ և Կիևում քասթինգ իրականացնելուց հետո նոր մասնակցուհի է դառնում Նադեժդա Դորոֆեևան՝ «Սևծովյա Խաղեր» փառատոնի դափնեկիրը ։
«Վրեմյա ի Ստեկլո»–ի առաջին սինգլը «Так выпала Карта»֊ն է, որը ժամանակակից ռոմանս է՝ գրված Պոտապի կողմից ։ Երգի և տեսահոլովակի պրեմիերան կայացել է 2010 թվականի նոյեմբերի 17-ին ։ Արդեն 10 օր հետո տեսահոլովակը հայտնվել է 5-րդ հորիզոնականում դիտումների քանակով YouTube-ում «Мировые музыканты» հաղորդման մեջ ։
2011 թ. մարտի 4 կայացել է «Любви Точка Нет» տեսահոլովակի պրեմիերան։ 2011 թվականին հունիսի 10 կայացել է «Серебряное море» տեսահոլովակի պրեմիերան, իսկ 2011 թվականի նոյեմբերի 21-ին՝ «Кафель» տեսահոլովակի պրեմիերան ։ 2012 թվականի մայիսի 29-ին «Վրեմյա ի Ստեկլո» խմբի մասնակիցները ներկայացրին «Гармошка» երգի տեսահոլովակը։ 2012 թվականի դեկտեմբերի 11֊ին կայացավ «Слеза» երգի տեսահոլովակի պրեմիերան, որը կատարել են Պոտապի հետ միասին։ 2013 թվականի մայիսի 28֊ին կայացավ «#кАроче» տեսահոլովակի պրեմիերան ։ 2013 թվականի հուլիսի 11֊ին կայացավ «Гармошка» — «Harmonica» երգի անգլալեզու տարբերակի ներկայացումը։ 2013 թվականի նոյեմբերի 12-ին թողարկվեց «Потанцуй со мной» երգի տեսահոլովակը ։ 2014 թվականին խումբը ներկայացրեց «Забери» երգի տեսահոլովակը, իսկ Մեքսիկայում անցան նկարահանումները ։
2015 թվականի փետրվարի 6 խումբը թողարկեց «Имя 505» սինգլը ։ Այս երգի տեսահոլովակի պրեմիերան կայացել է ապրիլի 9-ին ։ Խմբի «Имя 505» սինգլը 2015 թվականի հունիսին մտավ iTunes չարթի լավագույն երգերի ցանկ ։ Երգի տեսահոլովակը 3 շաբաթվա ընթացքում YouTube-ում ավելի քան կես միլիոն դիտում է հավաքել ։ 2015 թվականի արդյունքներով «Имя 505» երգը ուկրաինացիների շրջանում YouTube-ում դարձել է ամենահայտնի տեսահոլովակը ։ 2016 թվականի մայիսի դրությամբ՝ «Имя 505» երգն ունի ավելի քան 85 միլիոն դիտում YouTube-ում ։
Արտաքին հղումներ
Կատեգորիա:Ուկրաինական երաժշտական խմբեր Կատեգորիա:Փոփ երաժիշտներ Կատեգորիա:Դուետներ Կատեգորիա:Փոփ երաժշտական խմբեր
Յոհաննես Գայս
Ակումբային կարիերա
Գայսը «Գրոյտեր Ֆյուրտ» ակումբի սան է։ 2010 թվականի նոյեմբերի 20-ին «Պանդերբորնի» դեմ խաղում նա կատարել է իր նորամուտը Գերմանիայի երկրորդ դիվիզիոնում ։ 2012 թվականին Յոհաննեսն օգնել է թիմին հասնել Բարձրագույն դիվիզիոն։ Փետրվարի 24-ին Լեվերկուզենի «Բայերի» դեմ խաղում Գայսը կատարել է իր նորամուտը Բունդեսլիգայում ։ Ապրիլի 24-ին «Նյուրնբերգի» դեմ խաղում նա խփել է իր առաջին գոլը հօգուտ «Գրոյտեր Ֆյուրտի» ։
2013 թվականի ամռանը Յոհաննեսը տեղափոխվել է «Մայնց 05»։ Օգոստոսի 11-ին «Շտուտգարտի» հետ խաղում նա իր դեբյուտը կատարեց նոր թիմի կազմում ։ Մրցաշրջանի ընթացքում Գայաը դարձավ թիմի լավագույն ասիստենտ, հատկապես նա հայտնի էր իր գագաթահար փոխանցումներով ։ Մարտի 29-ին «Աուքսբուրգի» դեմ խաղում Գայսը խփել է իր առաջին գոլը «Մայնցի» կազմում ։
2015 թվականի հունիսի 23-ին Յոհաննեսը տեղափոխվել է «Շալկե 04» 11 միլիոն եվրոյով՝ գումարած բոնուսները. նա կնքել է պայմանագիր մինչև 2019 թվականը ։ Օգոստոսի 15-ին Բրեմենի «Վերդերի» հետ խաղում նա կատարել է իր նորամուտը թիմի կազմում ։ Դեկտեմբերի 4-ին «Հաննովեր 96»-ի դեմ խաղում Գայսը խփել է իր առաջին գոլը «Շալկեի» կազմում ։ 2017 թվականի ամռանը Յոհաննեսը վարձավճարով տեղափոխվել է Իսպանիայի «Սևիլյա» 7 մլն եվրոյով գնելու իրավունքով ։
Միջազգային կարիերա
2015 թվականին Գերմանիայի երիտասարդական հավաքականի կազմում Գայսը Չեխիայում մասնակցել է Եվրոպայի երիտասարդական առաջնությանը։ Մրցաշարում նա մասնակցել է Դանիայի և Պորտուգալիայի երիտասարդական հավաքականների դեմ խաղերին։
Արտաքին հղումներ
Կատեգորիա:Գերմանացի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Շալկե 04-ի ֆուտբոլիստներ Կատեգորիա:Բունդեսլիգայի ֆուտբոլիստներ Կատեգորիա:Գերմանացի լեգեոներ ֆուտբոլիստներ Կատեգորիա:Լա Լիգայի ֆուտբոլիստներ
Դաշնիցա
Դաշնիցա (Дашница), գյուղ Սերբիայի Հանրապետության կենտրոնական հատվածում՝ Շումադիայի մարզի Ալեքսանդրովացի շրջանում։
Ըստ 2002 թվականին Սերբիայում անցկացված մարդահամարի տվյալների, գյուղի բնակչությունը կազմում է 697 մարդ ։ Գյուղի ժամային գոտին՝ UTC+1, իսկ ամառը՝ UTC+2:
Ծանոթագրություններ
Կատեգորիա:Սերբիայի գյուղեր Կատեգորիա:Ալեքսանդրովացի շրջանի բնակավայրեր
Samsung Galaxy J7 (2017)
Samsung Galaxy J7 2017, Gallaxy J սերիայի յոթերորդ սերնդի անդրոիդ սմարթֆոն, արտադրվել է Samsung Electronics ընկերության կողմից։ Թողարկվել  է 2017 թվականի հուլիսին Samsung Galaxy J3 (2017)-ի  հետ միասին  ։ Galaxy J7 (2017) համարվում է  Galaxy J7 (2016)  իրավահաջորդը։ Galaxy J7 (2017 ) ունի հետին  13 մեգապիքսել,  LED flash, f/1.7, ավտոֆոկուս, տեսախցիիկ  և 13 մեգապիքսել  առջևի տեսախցիկ  ։
Տեխնիկական տվյալներ
Սմարթֆոնը հագեցած է Exynos 7870 Octa  պրոցեսորով, Mali-T830 MP1 գրաֆիկական պրոոցեսորով, ունի 3 ԳԲ  օպերատիվ հիշողությոուն  և 16/32/64   մշտական հիշոողություն։  Սմարթֆոնը սնուցվում է  3600  միլիամպեր ուժակուտակիչով, ունի  MicroSD  քարի, մինչև 256  ԳԲ հնարավորությամբ։
Samsung Galaxy J7 (2017), ունի 1920x1080 (16;9 հարաբերակցությամբ, 401 պիքսել մեկ դյույմում) SUPER AMOLED, 5.5 դյուրմ էկրան։ Սմարթֆոնը աշխատում է Android 7.0 օպերացիոն համակարգով, 2018 թվականին կունենա  թարմացման հնարավոորոււթյուն մինչև  Անդրոիդ 8.0 Oreo։ Նաև աջակցում է Samsung Knox  և  Samsung Pay համակարգերը։
Արտաքին հղումներ
Կատեգորիա:Սմարթֆոններ Կատեգորիա:Սամսունգ
Մամուլի գործակալություն
Մամուլի գործակալություն, նորությունների գործակալություն, լրատվական գործակալություն, կազմակերպություն, որը լուրերի ռեպորտաժներ է հավաքում և տրամադրում բաժանորդագրվող լրատվական կազմակերպություններին, ինչպիսիք են թերթերը, ամսագրերը, ռադիոյի և հեռուստատեսության հեռարձակողները
Մամուլի գործակալության ծագումը կապվում է պարբերական հրատարակությունների զարգացման հետ։ 1835 թվականին Շ.Հավասը (Ֆրանսիա) ստեղծեց թերթերին ինֆորմացիա մատակարարող «Հավաս» գործակալությունը։ Նույն գործակալության լոնդոնյան աշխատակից Պ. Ռեյտերը 1851 թվին կազմակերպեց մինչև այժմ գործող «Ռոյթերսը», իսկ Բեռլինի աշխատակից Բ.Վոլֆը՝ «Վոլֆի հեռագրական բյուրոն»։
Հարվածայնություն
Հարվածայնություն, հարվածային շարժում, ուդառնիկություն (ударник), աշխատանքի արտադրողականության բարձրացման, արտադրանքի ինքնարժեքի իջեցման, աշխատանքում բարձր տեմպեր ապահովելու համար աշխատողների սոցիալիստական մրցության առաջին և առավել զանգվածային ձևերից Խորհրդային Միությունում, ինչպես նաև սոցիալիստական ճամբարում և այլ կոմունիստական երկրներում։
Մամուլի գործակալություն
Չնայած ամբողջ աշխարհում կան բազմաթիվ լրատվական գործակալություններ, համաշխարհային մակարդակով մեծ քառյակ են կազմում «Ֆրանսպրեսը» (Agence France-Presse), «Ասոշիեդ պրեսը» (Associated Press), «Ռոյթերսը» (Reuters) և «Յունայթեդ պրես ինթերնեյշնըլը» (United Press International), որոնք ամենամեծ թվով գրասենյակներն ունեն աշխարհի մի շարք երկրներում և տեղեկատվություն են մատուցում բոլոր ոլորտներում։
Հարվածայնություն
Սկզբնավորվել Է 20-ական թվականների կեսերին, երբ Մոսկվայի, Լենինգրադի (այժմ՝ Սանկտ Պետերբուրգ), Ուրալի, Դոնբասի արդյունաբերական ձեռնարկությունների առաջավոր համարվող բանվորները կազմակերպեցին հարվածային խմբեր, ապա բրիգադներ։ Հարվածայնությյան գլխավոր հատկանիշն էր համարվում արտադրական նորմաների գերակատարումը։
ՀամԿ(բ)Կ Կենտկոմի 1930 թվականի ապրիլի 28-ի որոշման մեջ հարվածային շարժման հիմնական նպատակ համարվեց նաև «արտադրության ամբողջ պրոցեսի համակողմանի բարելավումը, աշխատանքի լավագույն կազմակերպումը, արտադրության և կառավարման ռացիոնալացումը, գյուտարարության զարգացումն ու արտադրության կուլտուրայի արմատավորումը»։
Հետագայում հարվածայնությունը ծավալվեց և ձարգացավ նոր ձևերով՝ հանդիպական արտֆինպլանների ընդունում, իզոտովյան, ստախանովյան շարժում (հանքափոր Ալեքսեյ Ստախանովի անվամբ), տնտհաշվարկային բրիգադներ, երկհարյուրականներ, հազարականներ և այլն։ 1950-ական թվականներին, երբ առաջացավ աշխատանքի նկատմամբ «կոմունիստական վերաբերմունքի» շարժումը, հարվածայնությունը ծավալվեց առավել մեծ չափերով։ Տվյալ ոլորտում հաջողություններ գրանցած անձանց տրվում էր «Կոմունիստական աշխատանքի հարվածային» (Ударник коммунистического труда) պատվավոր կոչումը։ Հարվածայինները միշտ չէր, որ ԽՍՀՄ քաղաքացիներ էին։ Մի առիթով, հարվածայինի կոչման է արժանացել բրիտանուհի կոմունիստ Ջեսսի Իդենը, ով աշխատում էր Ստալինի անվան ավտոմոբիլային գործարանում (հետագայում՝ ԶԻԼ) ։
Հարվածային աշխատուժի խթանման գաղափարախոսությունն այն էր, որ սոցիալիստական մրցության միջոցով աշխատավորներն օրինակ կվերցնեին առաջապահներից ։
Ծանոթագրություններ
Կատեգորիա:ԽՍՀՄ տնտեսություն Կատեգորիա:Խորհրդային դարձվածքներ
Մամուլ (չափման միավոր)
Մամուլ, չափի միավոր հրատարակչական գործում և պոլիգրաֆիայում։
Կատեգորիա:Մամուլ
Ջանլուկա Գաուդինո
Ջանլուկա Գաուդինո (Gianluca Gaudino, ), իտալական ծագմամբ գերմանացի ֆուտբոլիստ, կիսապաշտպան։ Իտալական «Կիևո» ակումբի խաղացող։
Ակումբային կարիերա
Ջանլուկան 10 տարի անցկացրել է Մյունխենի «Բավարիա» ակումբում։ 2014/2015 մրցաշրջանում թիմի գլխավոր մարզիչ Խոսեպ Գվարդիոլան երիտասարդ խաղացողին ընդգրկել է առաջին թիմի կազմում ։ 2014 թվականի օգոստոսի 13-ին նա կատարել է իր դեբյուտը «Բավարիայում»՝ մասնակցելով սուպերգավաթի խաղարկության՝ Դորտմունդի «Բորուսիայի» դեմ խաղին ։ 2014 թվականի օգոստոսին նա կատարել է իր դեբյուտը Գերմանիայի առաջնությունում՝ մասնակցելով «Վոլֆսբուրգի» դեմ խաղին ։
2016 թվականի հունվարին Գաուդինոն վարձավճարով տեղափոխվել է շվեյցարական «Սանկտ Գալլեն» ակումբ մինչև 2017 թվականի ամառը ։
2017 թվականի հուլիսի 4-ին պայմանագիր է կնքել իտալական «Կիևո» ակումբի հետ ։
Անձնական կյանք
Ջանլուկայի հայրը հայտնի ֆուտբոլիստ, 1994 թվականի ֆուտբոլի աշխարհի առաջնության մասնակից Գաուդինո Մաուրիցիոն է։
Արտաքին հղումներ
Կատեգորիա:Գերմանացի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Բավարիա Մյունխենի ֆուտբոլիստներ Կատեգորիա:Բունդեսլիգայի ֆուտբոլիստներ Կատեգորիա:Գերմանացի լեգեոներ ֆուտբոլիստներ Կատեգորիա:Իտալիայի լեգեոներ ֆուտբոլիստներ
Ռուսերեն հայհոյախոսություն
Ռուսերեն հայհոյախոսություն, որն ավելի հայտնի է որպես մատ (мат; матерщи́на / ма́терный язы́к / мáтный язы́к, մատերշչինա / մատերնի յազիկ / մատնի յազիկ), ռուսերենում և սլավոնական մի շարք այլ լեզուներում վուլգար, անպարկեշտ մի շարք բառեր և արտահայտություններ։ Եզրը ծագում է ռուսերեն մայր (мать) բառից, որը բազմաթիվ հայհոյախոսությունների պարտադիր բաղադրամաս է կազմում ։ Հայհոյախոսությունների օգտագործումն արգելված է հանրային բարոյականության կողմից, իսկ նման բառերը սովորաբար օգտագործվում են հասցեատիրոջը վիրավորելու, անձանց կամ երևույթներին բացասական կամ դրական երանգավորում տալու համար։
Մատ բառի ստուգաբանություն
Առաջին տարբերակի համաձայն՝ մատ (мат) բառի սկզբնական իմաստն է ձայն, և այն մեզ է հասել բարձր ձայնով աղաղակել (кричать благим матом) տեսքով և բելառուսերենում, և ռուսերենում, սակայն այդ տեսակետի հետ համաձայն չեն Բերնեկերը և Մաքս Ֆասմերը։ Երկրորդ՝ ամենատարածված տարբերակի համաձայն՝ հին ռուսերեն մատ բառը ծագում է մայր (мать) բառից և մայրական հայհոյանք (матерная брань), հայհոյել (материться), ուղարկել մոր մոտ (посылать к матери) արտահայտության կարճ ձևն է ։
Անպարկեշտ եռյակ
Ռուսերեն հայհոյախոսության, ինչպես նաև բազմաթիվ այլ լեզուների, հիմքն է կազմում այսպես կոչված անպարկեշտ եռյակը : Ժամանակակից ռուսերենի համար բնորոշ է չեզոք գրական հոմանիշների բացակայությունը, իսկ ամենամոտիկ համարժեք եզրերը ունեն է խիստ բժշկական իմաստ (և հաճախ նաև լատիներեն ծագում) ։
Հայհոյախոսական այլ բառարմատներ
Ռուս գրականագետ, գրող և հեղինակ Ալեքսեյ Պլուցեր-Սարնոն ներկայացնում է 35 բառարմատ, որոնք, ըստ անցկացրած հարցման մասնակիցների, կարելի է համարել հայհոյախոսական։ Նա վկայում է, որ հարցվածները որպես հայհոյախոսական էին դիտարկում, օրինակ լափել (жрать) և փսխել (блевать) բառերը, ինչպես նաև նշում է, որ անպարկեշտ եռյակի հետ հայհոյախոսական են համարվում հիմնականում յոթ բառույթ՝ պոռնիկ (блядь), մուդե (муде, ամորձի), մանդա (манда, իգական սեռական օրգան), ելդա (елда, թարգ.՝ արական սեռական օրգան)։ Հենց այդ յոթ բառերն է Պլուցեր-Սարնոն առաջարկում «աշխատանքային կարգով» ընդունել որպես ռուսերեն հայհոյախոսության հիմքը ։
Ծանոթագրություններ
Կատեգորիա:Ռուսերեն հայհոյախոսություն Կատեգորիա:Սեքսուալ սլենգ
Կասպեր Դոլբերգ
Կասպեր Դոլբերգ (Kasper Dolberg, ), դանիացի պրոֆեսիոնալ ֆուտբոլիստ։ Ներկայումս հանդես է գալիս Այաքսի և Դանիայի ազգային հավաքականի կազմում։ Խաղում է կենտրոնական հարձակվողի դիրքում ։
Այաքս
Դոլբերգը Սիլկեբորգի ակադեմիայի սան է։ 2015 թվականի հունվարի 5-ին նա 3 տարվա պայմանագիր կնքեց Այաքսի հետ ՝ ակումբին միանալով 2014-15 մրցաշրջանից հետո ։ Իր պրոֆեսիոնալ դեբյուտը նշեց 2015 թվականի մայիսի 17-ին՝ Սիլկեբորգի կազմում փոխարինման մտնելով Բրոնդբյուի դեմ խաղում ։ 2016 թվականի մայիսի 13-ին դանիացին երկարաձգեց իր պայմանագիրը Այաքսի հետ մինչև 2021 թվականը ։ Առաջին հանդիպումը ակումբի կազմում Դոլբերգը անցկացրեց 2016 թվականի հուլիսի 26-ին՝ Չեմպիոնների Լիգայի որակավորման 3-րդ փուլի ՊԱՕԿ-ի դեմ խաղում՝ այս խաղում դառնալով գոլի հեղինակ ։ Օգոստոսի 13-ին՝ Ռոդայի դեմ խաղում նա դարձավ դուբլի հեղինակ, իսկ հանդիպումն ավարտվեց 2-2 հաշվով ։ Սեպտեմբերի 24-ին դանիացին դուբլ ձևակերպեց Զվոլեի դեմ խաղում՝ օգնելով Այաքսին հաղթել 5-1 հաշվով ։ Նոյեմբերի 20-ին Դոլբերգը հետ-տրիկ ձևակերպեց ՆԵԿ Նեյմեգենի դեմ խաղում ։ 2017 թվականի փետրվարի 12-ին նա գոլի և գոլային փոխանցման հեղինակ դարձավ Սպարտա Ռոտերդամի դեմ խաղում՝ 2-0 հաշվով հաղթանակ պարգևելով իր թիմին ։ Իր առաջին մրցաշրջանում Դոլբերգը անցկացրեց 48 հանդիպում բոլոր մրցաշարերում՝ դառնալով 23 գոլի և 8 գոլային փոխանցման հեղինակ ։ Նա ճանաչվեց Այաքսի և Նիդերլանդների առաջնության տարվա լավագույն երիտասարդ ֆուտբոլիստ , իսկ Այաքսը հասավ Եվրոպայի Լիգայի եզրափակիչ  , որտեղ 2-0 հաշվով պարտվեց Մանչեսթեր Յունայթեդին ։
2017 թվականի սեպտեմբերի 20-ին Դոլբերգը 3 գոլի և գոլային փոխանցման հեղինակ դարձավ Նիդերլանդների գավաթի Սխեվենինգենի դեմ խաղում՝ օգնելով Այաքսին հաղթել 5-1 հաշվով ։ Հոկտեմբերի 22-ին նա դուբլ ձևակերպեց Ֆեյենորդի դեմ խաղում՝ փոխարինման մտնելով հանդիպման 65-րդ րոպեին ։ 2017-18 մրցաշրջանում Դոլբերգը կորցրեց իր մշտական տեղը Այաքսի մեկնարկային կազմում՝ դառնալով 9 գոլի և 2 գոլային փոխանցման հեղինակ անցկացրած 30 խաղերում ։
Միջազգային կարիերա
Դոլբերգը ներկայացրել է Դանիան տարբեր տարիքային երիտասարդական հավաքականներում։ Իր դեբյուտը Դանիայի ազգային հավաքականում նշեց 2016 թվականի նոյեմբերի 11-ին՝ փոխարինման մտնելով Ղազախստանի դեմ խաղում ։ Իր առաջին գոլը ազգային հավաքականի կազմում խփեց 2017 թվականի հունիսի 10-ին՝ կրկին Ղազախստանի դեմ խաղում ։ 2018 թվականի մայիսին Դոլբերգը ընդգրկվեց Դանիայի՝ աշխարհի առաջնության համար վերջնական կազմում  ։ Առաջնությունում նա մասնակցեց միայն Ֆրանսիայի դեմ հանդիպմանը , իսկ Դանիան դուրս մնաց 1/8 եզրափակչում  ՝ հետխաղյա 11-մետրանոցների հարվածաշարում պարտվելով Խորվաթիային  ։
Ակումբային վիճակագրություն
2018 թվականի օգոստոսի 20-ի դրությամբ
Միջազգային վիճակագրություն
2018 թվականի օգոստոսի 20-ի դրությամբ
Արտաքին հղումներ
Կատեգորիա:Ֆուտբոլի հարձակվողներ Կատեգորիա:Դանիացի ֆուտբոլիստներ Կատեգորիա:Դանիայի հավաքականի ֆուտբոլիստներ Կատեգորիա:Սիլկեբորգի ֆուտբոլիստներ Կատեգորիա:Այաքսի ֆուտբոլիստներ Կատեգորիա:2018 թվականի ֆուտբոլի աշխարհի առաջնության մասնակիցներ Կատեգորիա:ՈՒԵՖԱ Եվրո 2020-ի ֆուտբոլիստներ
Ալֆոնսո III–ի ժամանակագրություն
Ժամանակագրության ստեղծման փուլերը
«Ալֆոնսո III-ի ժամանակագրության» երկու խմբագրություններն էլ հասել են մինչև մեր ժամանակները ։ Ավել հին համարվում է «Տոհմի ժամանակագրության» ձեռագիրը, որը պահպանվել է X դարի վերջին, XI դարի սկզբին ստեղծված «Տոհմի օրենսգրքի» մեջ։ Երկու տեքստերն էլ տեղեկություններ են պարունակում Լեոնի արքաների ձեռնադրումների մասին՝ « Սեբիաստիանյան ժամանակագրություն»-ը՝ Գարսիա I-ի, «Տոհմի ժամանակագրություն»-ը՝ նրա գահի իրավահաջորդ Օրդոնյո II-ի։ Չնայած սրան, ենթադրվում է, որ «Տոհմի ժամանակագրություն»-ը համարվում է «Ալֆոնսո III-ի ժամանակագրության» սկզբնական տարբերակը, այն դեպքում, երբ «Սեբիաստիանյան ժամանակագրություն»-ը՝ դրա՝ ավելի ուշ արված վերամշակումը ։
«Ալֆոնսո III-ի ժամանակագրության» ստեղծումը, հավանաբար, վերաբերում է 887-888 թվականներին, քանի որ նրանում, ինչպես ոչ ուշ տեղի ունեցած իրադարձություն, հիշատակվում է Վիզեու քաղաքի բնակեցման փաստը։ Ստեղծման վայր է համարվում Օվյեդոն այն բանի հիման վրա, որ ժամանակագրության մեջ այդ քաղաքի մասին կրկնակի օգտագործվում է «այստեղ» (hanc) խոսքային դարձվածքը ։ Հեղինակի հարցի շուրջ պատմաբանների շրջանում բանավեճ է գնում։ Նրանցից ոմանք, հիմք ընդունելով Վիզեուի բնակեցման մասին եղած միտքը՝ թե դա եղել է ժամանակագրության հեղինակի հրամանով, գտնում են, որ ժամանակագրության հեղինակը Ալֆոնսո III թագավորն է։ Սակայն այլ հետազոտողները գտնում են, որ եթե հստակ հայտնի չէ, թե ում հրամանով է բնակեցվել քաղաքը, հետևաբար, ժամանակագրության հեղինակը կարող է լինել ոչ թե թագավորը, այլ պալատական կամ եկեղեցիական հիերարխիայի բարձրաստիճան պաշտոնյաներից մեկը ։
«Ալֆոնսո III-ի ժամանակագրության» առաջին տպագիր հրատարակությունը եղել է XVIII դարում, Իսպանիայում ։
Ժամանակագրության տեքստը
Ինչպես ենթադրվում է, «Ալֆոնսո III-ի ժամանակագրության» ստեղծման գլխավոր նպատակը Աստուրիայի թագավորների՝ Վեստգոթական թագավորության գահի ժառանգորդ լինելու իրավունքի ընդգծումն էր հեղինակի կողմից, որը IX դարի վերջին պալատական շրջանակներում համարվում էր պետականության զարգացման բարձրագույն աստիճան Պիրենեյան թերակղզու տարածքում ։
«Ալֆոնսո III-ի ժամանակագրությունը» սկսվում է գահի համար վեստգոթերի Վամբա թագավորի գահ բարձրանալու նկարագրությամբ։ Ինչպես իր հաջորդները՝ Էրվիգը և Էգիկան, այս միապեստ ևս շատ բարձր է գնահատվում ժամանակագրության հեղինակի կողմից, այն դեպքում, երբ Վիտիցայի և Ռոդերիխի գործունեությունները նկարագրվում են միայն քննադատական լույսի ներքո։ Վերջին երկու տիրակալները հիշատակվում են որպես Վեստգոթական Թագավորության անկման (Պիրենեայն թերակղզու ` արաբների կողմից նվաճման արդյունքում) հիմնական մեղավորներ ։ «Ալֆոնսո III-ի ժամանակագրության» այս հատվածում մի շարք եզակի վկայություններ կան, սակայն դրանցից ժամանակագրական բնույթ ունեցող մի քանիսը սխալներ են պարունակում ։
Պատմելով Աստուրիայի առաջին թագավոր Պելայոյի կառավարման մասին՝ «Տոհմի ժամանակագրությունը» և «Սեբաստիանյան ժամանակագրությունը» նրա ընտրության գործընթացի տարբեր տարբերակներ են ներկայացնում։ Դրանցից առաջինի համաձայն, Պելայոն ընտրվել է ազատ աստուրիացիների ժողովրդական ժողովի ժամանակ, երկրորդի համաձայն՝ արաբական նվաճումից հետո թագադրվել է երկու վեստգոթական թագավորական ընտանիքների անդամների կողմից։ Միևնույն ժամանակ «Սեբաստիանյան ժամանակագրությունը» հատուկ ուշադրության է արժանացնում նոր միապետի և վեսգոթերի նախորդ տիրակալի միջև եղած բարեկամական կապերին ։ Կովանդոնգայի ճակատամարտի մասին «Ալֆոնսո III-ի ժամանակագրության» հաղորդումը վաղմիջնադարյան իսպանա-քրիստոնեական աղբյուրների շարքում ամենամանրամասն վկայությունն է այդ իրադարձության մասին ։
Պելայոյին անմիջական հաջորդողների մասին «Ալֆոնսո III-ի ժամանակագրությունը» շատ համառոտ է պատմում։ Համեմատաբար ավելի մանրամասն լուսաբանվում են Ալֆոնսո I, Ռամիրո I և Օրդոնյո I թագավորների գործունեությունները։ Այս տիրակալների վերաբերյալ պատմություններ գլխավոր թեման նրանց՝ մավրերի դեմ մղած հաջող պայքարն է, որի թվում՝ մուվալլադյան ընտանիքի առաջնորդ Բանու Կասի Մուսա II իբն Մուսայի դեմ, որն իրեն անվանում էր «Իսպանիայի երրորդ թագավոր» ։ Սրանով հանդերձ, ժամանակագրությունը ոչինչ չի հայտնում այն պարտությունների մասին, որոնք այդ ժամանակ աստուրիացիները կրել են մուսուլմաններից։ Ժամանակագրությունն ավարտվում է 866 թվականին Աստուրայում Ալֆոնսո III-ի գահ բարձրանալու մասին հաղորդումով ։
Ժամանակագրության նշանակությունը
«Ալֆոնսո III-ի ժամանակագրության» տեղեկությունները օգտագործվել են ավելի ուշ շրջանի միջնադարյան մի քանի ստեղծագործություններում, օրինակ, «Սիլոսի ժամանակագրությունում» և «Նահերի ժամանակագրությունում», ինչպես նաև՝ Լուկա Տույսկիի և ռոդրիգո Հիմենես դե Ռադայի աշխատություններում ։
«Վեստգոթական թագավորների ժամանակագրության», «Արաբա-բյուզանդական 741 թվականի ժամանակագրության» հետ միասին «Ալֆոնսո III-ի ժամանակագրությունը» համարվում է Վեստգոթական թագավորության և արաբների կողմից Պիրենեյան թերակղզու նվաճման պատմության հիմնական աղբյուրներից մեկը, իսկ «Ալբելդի ժամանակագրության» և «Մարգարեկան ժամանակագրության» հետ զուգորդմամբ՝ Աստուրիական թագավորության պատմության գլխավոր իսպանա-քրիստոնեական աղբյուրը ։
Հրատարակություն
На испанском языке:
На русском языке:
Ծանոթագրություններ
Կատեգորիա:Ժամանակագրություններ
Դոբրոլյուբցի
Դոբրոլյուբցի (Доброљупци), գյուղ Սերբիայի Հանրապետության կենտրոնական հատվածում՝ Շումադիայի մարզի Ալեքսանդրովացի շրջանում։
Ըստ 2002 թվականին Սերբիայում անցկացված մարդահամարի տվյալների, գյուղի բնակչությունը կազմում է 374 մարդ ։ Գյուղի ժամային գոտին՝ UTC+1, իսկ ամառը՝ UTC+2:
Ծանոթագրություններ
Կատեգորիա:Սերբիայի գյուղեր Կատեգորիա:Ալեքսանդրովացի շրջանի բնակավայրեր
Ավտոթանգարան Volkswagen
Ավտոթանգարան Volkswagen ավտոմոբիլային թանգարան՝ նվիրված Volkswagen ավտոմոբիլային ապրանքանիշի պատմությանը ։ Թանգարանը գտնվում է Գրեմանիայի Ներքին Սաքսոնիայի Վոլֆսբուրգ քաղաքում։ Բացվել է 1985 թվականի ապրիլի 25-ին։ 1992 թվականին այն դարձել  է բարեգործական հիմնադրամ ։
Դա Վոլֆսբուրգում գտնվող Volkswagenի երկու թանգարաններից մեկն է։ Մյուս թանգարանը  նվիրված է Volkswagen-ի տարբեր ամակնիշիի մեքենաների արտադրության գործընթացին և կոչվում է Autostadt ։
Թանգարանը գտնվում է նախկին տեքստիլ գործարանի շենքում՝ Volkswagen-ի գործարանի շենքերի մոտ։
Արտաքին հղումներ
Կատեգորիա:1985 հիմնադրված թանգարաններ Կատեգորիա:Գերմանիայի ավտոմեքենաների թանգարաններ
The Million Dollar Homepage
The Million Dollar Homepage, կայք, որը ստեղծել է Ուիլթշիրից 21-ամյա ուսանող Ալեքս Տյուն, որպեսզի վաստակի գումար համալսարանական ուսուցման համար։ Կայքը բաղկացած է 1000 լայնությամբ և 1000 երկարությամբ փիքսելների ցանցից, որոնք ընդհանուր պարունակում են 1 միլիոն փիքսել։ Յուրաքանչյուր փիքսել վաճառվում էր 1 դոլարով և նրանում հնարավոր էր տեղադրել սեփական կայքի հղումը։ Վաճառվող փիքսելների նվազագույն քանակը 10x10 է, քանի որ ավելի փոքր չափերի վրա դժար էր տարբերակել պատկերը։ Կայքը բացվել է 2005 թվականի օգոստոսի 26-ին։ Գնորդներն իրենց վանդակում տեղադրում էին փոքրիկ պատկեր, կայքի հղում և կարգախոս, որը հայտնվում է, երբ մկնիկը պահում են վանդակի վրա։ Կայքի նպատակն էր վաճառել բոլոր 1 մլն փիքսելները, որպեսզի գոյանար 1 մլն դոլար շահույթ։
2006 թվականի հունվարի 1-ին վերջին 1000 փիքսելը աճուրդով վաճառվեց eBay կայքում։ Աճուրդն ավարտվեց հունվարի 11-ին առաջարկված 38'100 դոլարով։ Արդյունքում կայքի շահույթը և աճուրդը Ալեքս Տյուին բերեց 1'037'100 դոլար։ Աճուրդի ժամանակ կայքը ենթարկվել է DDoS հարձակման։ Տյուն էլեկտրոնային փոստով նամակ է ստացել, որում պահանջում էին վճարել իրենց հարձակումը դադարեցնելու համար։ Սակայն վերջինս հրաժարվել է, որի արդյունքում կայքն այցելուների համար անհասանելի էր մի քանի շաբաթ, մինչև արդիականացվեց անվտանգության համակարգը։ Հետաքննությունների դաշնային բյուրոն և Ուիլթշիրի ոստիկանությունը հետաքննել են հարձակումը։
Ստեղծում
«The Million Dollar Homepage» կայքի ստեղծման գաղափարը բրիտանական Ուիլթշիր քաղաքի ուսանող Ալեքս Տյուի մոտ առաջացել է 2005 թվականի օգոստոսին, երբ նա ընդամենը 21 տարեկան էր ։ Նա պատրաստվում էր 3 տարի Նոթինգհեմի համալսարանում սովորել բիզնես կառավարում, սակայն անհանգստացած էր, որ կարող է երկար տարինել վճարել ուսանողական վարկը ։ Ալեքսի գաղափարն էր ստեղծել կայք, որը բաղկացած կլիներ 1 մլն փիքսելից և նա կարող էր 1 դոլարով վաճառել յուրաքանչյուր փիքսելը, որի գնորդը հնարավորություն կունենար այնտեղ տեղադրել իր կայքի հղումը։ Փիքսելն ԱՄՆ դոլարով, և ոչ թե ֆունտ ստերլինգով վաճառելու գաղափարն այն էր, որ այն ներգրավի ավելի շատ մարդկանց, քանի որ այդ տարիներին ֆունտ ստերլինգը բավական կայուն դիրք ուներ դոլարի համեմատ՝ 1 ֆունտն արժեր 1 դոլար և 80 ցենտ։ Այդ արժեքը հնարավոր էր բավական թանկ լիներ հավանական գնորդների համար և դժվարանար 1 մլն ֆունտ վաստակելու նպատակը ։
Կայքը ստեղծելու համար Տյուից պահանջվել է 50 ֆունտ ստերլինգ, որը ծախսել է դոմեյնը գրանցելու և հոսթինգի համար։ Կայքը բացվել և սկսել է գործել 2005 թվական օգոստոսի 26-ին ։
Կայքի գլխավոր էջում տեղակայված է կայքի անվանման բանները, հաշվիչը, վաճառված փիքսելների քանակը, ներքին 9 էջերի հղումներով նավարկության վահանակը, ինչպես նաև դատարկ քառակուսիներով ցանց՝ բաղկացած 1 մլն փիքսելներից, որոնք բաժանված են 100 փիքսելներով 10'000 բլոկներից ։
Տյուն իր հաճախորդներին խոստացել է, որ կայքը կգործի նվազագույնը 5 տարի, այսինքն առնվազն մինչև 2010 թվականի օգոստոսի 26-ը ։ Կայքից ստացված գումարով Ալեքս Տյուն Ուիլթշերի իր հայրենի տնից տեղափոխվել է Լոնդոն` ապրելով վարձակալած տանը։ Նա այդ գումարով իր համար նաև ավտոմեքենա է գնել ։ Երբ կայքը սկսել էր զարգանալ, նա դեռ նոր էր ավարտել առաջին սեմեստրը և թողեց կրթությունը, իր բիզնես-մտահաղացմանն ավելի շատ ժամանակ տրամադրելու համար։ Բացի այդ, Տյուն նշել է, որ իր համար շատ դժվար է երկար ժամանակ նստել մի վայրում և կենտրոնանալ դասի վրա ։ Կայքի հաջողություններից հետո Ալեքսն աշխատանքների տարբեր առաջարկներ է ստացել, որոնցից մի քանիսը բավական տպավորիչ էին, սակայն նա մերժել է բոլորը և որոշել սկսել իր սեփական գործը ։ 2016 թվականի դրությամբ Ալեքսն ապրում ու աշխատում էր Սան Ֆրանցիսկոյում, որտեղ «Calm» ստարտափի հիմնադիր և գլխավոր տնօրենն է ։
Արտաքին հղումներ
Կատեգորիա:2005 կայքեր
Ենթամնա
Ենթամնա, հայերենի կետադրական բացահայտության նշաններից, որն օգտագործվում է բառը տողադարձի ենթարկելու ժամանակ կամ այն վանկատելու համար, դրվում է բառի անջատված հատվածների միջև, օրինակ՝ դա֊սա֊գիրք, պա֊հա֊րան ։
Պատմություն
Ենթամնան քերականների և հայկական հին ձեռագրերում գործածվել է 12-րդ դարից որպես առոգանության նշան (‿ կամ — ձևով) ։ Մյուս կողմից ենթամնան հնում գործածվում էր իբրև «անհոդակապ բարդ բառերի բաղադրիչները միմյանց միացնող գծիկ», որը դրվում էր տողի մեջ, ցանկացած նման բառերի ներքևում, իսկ այժմ այն հիմնականում կիրառվում է իբրև տողադարձի նշան և դրվում է տողի վերջում ։ Անվանման տարբերակներն են՝ կիսենթամնա, ենթամայն, ենթամնա, ներքսագրական, տողադարձի նշան։ Ենթամայն տերմինն առաջացել Դիոնիսիոս Թրակացու «Քերականական արվեստ» աշխատության մեկնությունից արված ύμεν-ի պատճենումից, այն է՝ ν'πο֊ «ենթ-, տակը» և ՛'εν (ετς) «մի, մեկ», սակայն հունարենից տարբեր տեսք ունի։
Ծանոթագրություններ
Կատեգորիա:Հայերենի կետադրություն Կատեգորիա:Հայերեն բառեր և արտահայտություններ
Դանյա Զլեգինյա
Դանյա Զլեգինյա (Доња Злегиња), գյուղ Սերբիայի Հանրապետության կենտրոնական հատվածում՝ Շումադիայի մարզի Ալեքսանդրովացի շրջանում։
Ըստ 2002 թվականին Սերբիայում անցկացված մարդահամարի տվյալների՝ գյուղի բնակչությունը կազմում է 296 մարդ ։ Գյուղի ժամային գոտին՝ UTC+1, իսկ ամառը՝ UTC+2:
Ծանոթագրություններ
Կատեգորիա:Սերբիայի գյուղեր Կատեգորիա:Ալեքսանդրովացի շրջանի բնակավայրեր
Վահան Ռումելյան
Վահան Մելքոնի Ռումելյան (1963, փետրվարի 2, Երևան), հայ նկարիչ։
Կենսագրություն
Սովորել է Հակոբ Կոջոյանի անվան արվեստի դպրոցում, 1980-1986 թթ.՝ Երևանի Փանոս Թերլեմեզյանի անվան գեղարվեստի ուսումնարանում։ 1987 թվականին ընդունվել է Երևանի պետական գեղարվեստի ինստիտուտ, 1988 թվականին սովորել է Ֆրանսիայում, այնուհետև 1991 թվականին շրջագայել է Մեծ Բրիտանիայում և Ֆրանսիայում ։
Արտաքին հղումներ
Կատեգորիա:Հայ նկարիչներ Կատեգորիա:1963 ծնունդներ Կատեգորիա:Փետրվարի 2 ծնունդներ Կատեգորիա:Երևան քաղաքում ծնվածներ Կատեգորիա:Երևանի պետական գեղարվեստաթատերական ինստիտուտի շրջանավարտներ
Զոսկա Վերաս
Զոսկա Վերաս, իրականուն անուն-ազգանունը՝ Լյուդվիկա Անտոնովնա Սավիցկայա-Վոյցեկ (Людвіка Антонаўна Сівіцкая-Войцік, ), բելառուս բանաստեղծուհի, գրող, նկարչուհի և հասարակական գործիչ։ Կեղծանուններն են՝ ''Զոսկա Վերաս, Ա. Վոյցիկավա, Մամա, Միրկո, Լ. Սավիցկայա, Շարա Պտաշկա'' («թռչնակ»)։
Ընտանիք
Լ. Սավիցկայան ծնվել է զինծառայող Անտոն Սավիցկու ընտանիքում, որը ծնունդով Գրոդնոյից էր։ Նրա մայրը՝ Էմիլիա Սադովսկայան, եկել էր Գրոնդնենշչինայից ։ Ինչպես Բելառուսի շլյախտայական (լեհ ազնվականական) ընտանիքների մեծ մասում, տանն աղջկա հետ խոսում էին լեհերեն ։ Լյուդվիկայի մորական կողմից պապը՝ Լյուդվիկ Սադովսկին, հայտնի մեղվաբույծ և այգեպան էր, մեղվաբուծական գործ սովորել էր Վարշավայում Կ. Լևիցկու մոտ ։ Նա լավ գիտեր բելառուսերեն և օգտագործում էր այն գյուղացիների հետ շփվելիս։
Կրթություն
Նախնական կրթություն, ներառյալ երաժշտականը, ապագա բանաստեղծուհին ստացել է հոր ղեկավարությամբ ։ 1904 թվականին Կիևում ընդունվել է Լ. Վալադկևիչի մասնավոր դպրոց, 1905 թվականին ապրել է Լուցկում։ 1908 թվականին հոր մահից հետո Սավիցկայան ապրել է մոր հետ՝ տեղափոխվելով Սոկոլի գավառում գտնվող տոհմական Օլխովնիկի կալվածք։ 1912 թվականին նա ավարտել է Գրոդնոյի օրիորդական գիմնազիան։ Ապա 10 ամսանոց այգեբանջարանոցային ու մեղվաբուծական և ռազմական սանիտարական կուրսեր է անցել Վարշավայում (1914) ։
Գործունեություն
1915 թվականին եղել է Մինսկում՝ որպես Պատերազմից տուժածների օգնության բելառուսական միության մասնաճյուղի քարտուղար, Բելառուսի ազգային կոմիտեում, Բելառուսական կազմակերպությունների կենտրոնական ռադայում (հակահեղափոխական պետական կազմակերպություն Ուկրաինայում և Բելառուսիայում 1917—1918 թվականներին, 1917), Բելառուսի սոցիալիստական համայնաժողովում (Ուկրաինայում և Բելառուսիայում մինչև հեղափոխությունը)։ Այդ ժամանակ է ծանոթացել Ֆաբիան Գիլյարովիչ Շանտիրի հետ, որի հետ Սավիցկայան կապվում է ռոմանտիկ զգացմունքներով։ Ֆաբիան Շանտիրն ապրում և աշխատում էր Բոբրույսկում, բայց հաճախ էր լինում Մինսկում 1916—1917 թվականներին, որտեղ մասնակցում էր «Բելառուսական խրճիթիկ» ակումբի աշխատանքներին, նաև կար այլ հասարակական շարժումներում ։ Զոսկա Վերասը Ֆաբիանի հետ եկավ Բոբրույսկ, նույնիսկ այն բանից հետո, որ 1918 թվականին ձերբակալվել և բանտարկվել էր Բոբրույսկի բերդում։ Իր նամակներում և հուշերում բանաստեղծուհին Շանտիրին անվանում է իր ամուսինը, թեպետ պաշտոնապես նրանց հարաբերություններն օրինականացված չէին։ Իրարից սառչելու մեջ Զոսկան Վանդա Լևիցկուն գրած նամակում մեղադրում է Ռ. Ա. Զեմկևիչին, որ զրպարտել էր իրեն Ֆ. Շանտիրի առաջ ։
1909—1913 թվականներին Զ. Վերասը Գրոդնոյում եղել է տեղի Բելառուս երիտասարդների միավորման անդամ, որտեղ գրադարանավար և քարտուղար էր։ Առաջին համաշխարհային պատերազմի ընթացքում մոր հետ էվակուացվել է Մինսկում, համագործակցել «Բելառուսական խրճիթիկ»-ին։ 1917 թվականին Զ. Վերեսը եղել է Մեծ բելառուսական ռադայի պատգամավոր, մասնակցել է Առաջին համաբելառուսական ռադայի գործունեությանը։
1918 թվականին Վերասը, կապված մոր հիվանդության հետ, տեղափոխվել է Մինսկից պապի կալվածք՝ Օլխովնիկի ։ Այստեղ 1919 թվականին ծնվում է նրա և Ֆ. Շանտիրի որդին՝ Անտոնը։ Բանաստեղծուհու նախկին սիրեցյալը 1920 թվականին ձերբակալվում և գնդակահարվում է ։ Գտնվելով Օլխովնիկում՝ Զոսկա Վերասը գրում է բանաստեղծություններ՝ նվիրված փոքրիկ որդուն։ 1922 թվականին մահանում է պապը, և կալվածքը ստիպված են լինում վաճառել։ 1923 թվականից Վերասն ապրում է Վիլնյուսի մոտ գտնվող գյուղական խրճիթում, որն այն ժամանակ Լեհաստանի տարածքում էր ։ 1926 թվականին ամուսնացել է Ա. Ի. Վոյցեկի հետ, պսակադրությունը կայացել է Վիլնյուսի Ս. Նիկոլայ կոստյոլում (լեհական կաթոլիկ եկեղեցի) ։ 1927 թվականին նորապսակները դուստր են ունենում, որին կոչում են Գալինա ։
1923 թվականից ապրելով Վիլնյուսում՝ բանաստեղծուհին օգնել է բելառուս քաղբանտարկյալներին, որոնց ձերբակալել էր տվել լեհական իշխանությունը և գտնվում էին «Լուկիշկի» բանտում։ 1924—1929 թվականներին Վերասը եղել է «Բելառուսական գյուղացիական-աշխատավորական համայնաժողով» թերթի խմբագրակազմի ղեկավար։ 1927—1931 թվականներին նա «Զարանկա» մանկական ամսագրի խմբագիրն էր, 1934—1935 թվականներին՝ «Пралескі» մանկական ամսագրի, իսկ 1928—1939 թվականներին՝ բելառուսական «Մեղու» կոոպերատիվ ընկերության ղեկավարը, միաժամանակ 1934—1938 թվականներին եղել է մեղվաբույծների համար «Բելառուսական մեղվափչակ» ամսագրի խմբագիրը։ Հրատարակել է իր գրական ստեղծագործությունները «Шлях моладзі», «Студэнцкая думка» թերթերում։
Երկրորդ համաշխարհային պատերազմի տարիներին բանաստեղծուհու որդին՝ Անտոն Շանտիրը, համագործակցել է գերմանական իշխանությունների հետ։ Կարմիր բանակի կողմից քաղաքի ազատագրումից հետո 1946 թվականին նա ձերբակալվում և դատվում է ։ Ազատվում է 1956 թվականի համաներումով։ 1948 թվականին մահանում է Զոսկա Վերասի ամուսինը։ Այդ տարիները բանաստեղծուհու համար չափազանց ծանր էին, հետագայում նա այդ անվանել է «լեթարգիական քուն»։
1961 թվականին Զ. Վերասի արվեստը «բացահայտել է» Արսենի Լիսը, որը Վիլնյուսի արխիվներից նյութեր էր հավաքում դիսերտացիայի համար։ Դրանից հետո բանաստեղծուն սկսում են այցելել գրականագետներ, գրողներ, լրագրողներ։ 1980-ական թվականների վերջին նրա շուրջ ձևավորվում է Վիլնյուսի բելառուսական մտավորականության շրջանակը։ 1982 թվականից եղել է ԽՍՀՄ Գրողների միության անդամ։
Մահացել է 1991 թվականին, թաղվել մոր, ամուսնու և որդու գերեզմանների մոտ ։
Առաջին անգամ տպագրվել է 1907 թվականից կիևյան «Ձնծաղիկ» թերթում։ Բելառուսերեն առաջին ստեղծագործությունները տպագրվել են 1911 թվականին «Մեր անդաստան» թերթում։ Մինսկի տարհանման ժամանակ (Առաջին համաշխարհային պատերազմ) նա երեխաների համար գրել է բազմաթիվ բանաստեղծություններ, պատմվածքներ։ «Բելառուսերեն-լեհերեն-ռուս-լատիներեն բուսաբանական բառարան»-ի հեղինակ է (Վիլնա, 1924)։ Որպես թարգմանիչ՝ հայտնի է ուկրաիներենից մանկական թատրոնի համար Ռ. Զավադովիչի «Իշխան Մարցիպան» պիեսի (Վիլնա, 1929) և Յու. Իգորևի «Որբ»-ի (Վիլնա, 1924) թարգմանություններով, իսկ ռուսերենից՝ Վ. Վ. Բիանկիի «Անտառային խրճիթ»-ի։ Հեղինակել է «Հինգ ամիս Մինսկում» վերնագրով հուշեր բելառուսական գրականության դասական Մ. Ա. Բոգդանովիչի մասին։
Լինելով հայտնի բուսաբան՝ Զ. Վերասը իրենից հետո թողել է տարբեր բույսերի և դեղաբույսերի բազմաթիվ ուրվանկարներ, տարածել է ավանդական բժշկության մեթոդները։ Վիլնյուսի նրա տնակում շինված է բուսաբանական այգի հազվագյուտ տնկիներով։ Զ.Վերասը ունեցել է նաև եզակի հավաքածու-հերբարիում (չորացած բույսերի հավաքածու)։
Ծանոթագրություններ
Կատեգորիա:Բելառուս բանաստեղծներ Կատեգորիա:Բելառուս գրողներ Կատեգորիա:Բելառուս թարգմանիչներ Կատեգորիա:Բելառուս մանկագիրներ Կատեգորիա:Բելառուս նկարիչներ Կատեգորիա:Բելառուս հասարակական գործիչներ Կատեգորիա:ԽՍՀՄ գրողների միության անդամներ Կատեգորիա:Գրական կեղծանուններով հայտնի հեղինակներ
Նիկիտա Կրիվոշեին
Նիկիտա Կրիվոշեին, ռուս թարգմանիչ և գրող, հասարակական և քաղաքական գործիչ` ռուսական արտագաղթի։ Արժանացել է Սուրբ Դանիել III աստիճանի շքանշանի։
Կենսագրություն
1946 թվականին Կրիվոշեինների ընտանիքը ռուս իշխան գաղթականների առաջին ալիքի ժամանակ ընդունեց խորհրդային քաղաքացիությունը, 1947 թվականին հայրենադարձ եղան ԽՍՀՄ և ուղարկվեցին Ուլյանովսկ։
Նիկիտա Կրիվոշեինն աշխատել է Ուլյանովսկի գործարանում, ավարտել է կոլերիտ դպրոցը։ Ավարտել է նաև Մոսկվայի օտար լեզուների ինստիտուտը։
1957 թվականի oգոստոսին ձերբակալվել է ՊԱԿ-ում տպված "Լը Մոնդ" թերթում խորհրդային զորքերի Հունգարիա ներխուժման մասին չգրանցված հոդվածը տպագրելու համար։ Դատապարտվել է ՌՍՖՍՀի քրեական օրենսգրքի 58 հոդվածով։
1971 թվականին վերադարձել է Ֆրանսիա։
Որպես թարգմանիչ աշխատել է ՅՈՒՆԵՍԿՕ-ի, ՄԱԿ-ի, Եվրոպայի Խորհրդարանում։ Զբաղվում է ռուս գեղարվեստական գրականությունը ֆրանսերեն թարգմանելով։ Հանդես է եկել նաև "Ազատություն" ռադիոկայանում։ Մասնակցել է արքեպիսկոպոս Վասիլիի (Կրիվոշեին) հոգևոր ժառանգության հրապարակային վերապատրաստմանը։ Մեկը հիմնական կերպարների վավերագրական ֆիլմի արտագաղթի մասին "Չենք հայհոյում վտարումը" (1997 թվական, հեղինակներ ' Վ. Կոստիկով, Մ. Դեմուրով, Վ. Էպշտեյն) ։
Ապրում է Ֆրանսիայում
Արտաքին հղումներ
Կատեգորիա:Հուլիսի 6 ծնունդներ Կատեգորիա:Փարիզ քաղաքում ծնվածներ Կատեգորիա:20-րդ դարի գրողներ Կատեգորիա:Ֆրանսիացի գրողներ Կատեգորիա:Խորհրդային թարգմանիչներ Կատեգորիա:Ռուս հասարակական գործիչներ Կատեգորիա:Ռուս քաղաքական գործիչներ
Իրանի զինանշան
Նկարագրություն
Իրանի Իսլամական Հանրապետության պետական խորհրդանիշը իրենից ներկայացնում է հերալդիկ նշան, որը բաղկացած է խորհրդանշական վարդակակաչի տակ «Ալլահ»(الله) արված  արաբա-պարսկական գրությունից՝ երկսայր թրով և չորս կիսալուսիններով, որոնք ներկայանում են աբստրակտ սխեմատիկ ձևով։
Նշանակություն
Երկսայր սուրն ու չորս կիսալուսինները խորհրդանշում են իսլամական միաստվածությունը. «Չկա այլ աստված, բացի Ալլահից» (لا إله إلاَّ الله) և Իսլամի հինգ հիմնասյուները։ Թրի վրա կա նշան, որը խորհրդանշում է թրի կրկնակի ուժը (տես՝Արաբերենի ձայնանիշեր )։
Հիերալդիկ նշանը բաղկացած է երկու մասինց՝ սուր ( ‘шамшӣр’) և կշեռք ( ‘тарāзӯ’), միջազգային խորհրդանշանագետների տեսանկյունից հանդիսանում է դասական խորհրդանշան, որը նշանակում է օրենք, արդարություն, արդար որոշում ։
Իրանի Իսլամական Հանրապետության պետական խորհրդանշանի հեղինակն է նկարիչ Համիդ Նադիմը և հաստատվել է Այաթոլլահ Խոմեյնիի կողմից 1980 թվականի մայիսի 9-ին ։
Իրանի խորհրդանիշը կոդավորված է Յունիկոդում և ունի հետևյալ կոդը U+262B (☫):
Փահլավիների հարստության զինանշան
Փահլավիների հարստությունը հիմնադրվել է Ռեզա Շահի կողմից, ով կառավարել է Իրանում 1925 թվականի դեկտեմբերի 15-ից մինչև 1979 թվականի փետրվարի 11-ը, երբ իսլամական հեղափոխության արդյունքում գահից հեռացվեց վերջին իրանական միապետ Մոհամմադ Ռեզա Շահը։
Նոր դինաստիան պահպանել էր նախորդ Ղաջարների դինաստիայի խորհրդանիշը, ովքեր իշխել են Իրանում 1795 թվականից։ Ղաջարների օրոք «Առյուծի և արծվի» խորհրդանիշը պսակվում էր Ղաջարների «Քեյանիդյան թագով», որն ստեղծվել էր դեռևս Ֆաթհ -Ալի Շահի օրոք (կառ. է 1797—1834 թթ.): Ռեզա Շահի օրոք Ղաջարների «Քեյանիդյան պսակը» փոխարինվեց «Փահլավիների թագով», որն ստեղծվել է 1924-1926 թթ. Սասանյան դինաստիայի թագի օրինակով և նմանությամբ (թագ. 224—651 թթ.), հատուկ Ռեզա Շահի թագադրման արարողության համար, որն տեղի է ունեցել 1926 թվականի ապրիլի 25-ին։ Այժմ «Քեյանիդյան պսակն» ու «Փահլավիների թագը» համարվում են Իրանի Ոսկերչական Թանգարանի  ցուցանմուշ և պահվում են Իրանի Իսլամական Հանրապետության Կենտրոնական բանկում։
1941 թվականի սեպտեմբերին բրիտանական և սովետական ուժերի կողմից Իրանի օկուպացիայից և Ռեզա շահի արտաքսումից հետո Իրանում շահ հռչակվեց նրա որդին՝ Մոհամմադ Ռեզա Փահլավին։ Սակայն պաշտոնական թագադրման արարողությունը տեղի ունեցավ միայն 1967 թվականի հոկտեմբերի 26-ին։
Իրանական առաջին կայսերական զինանշանը ստեղծվել է 1940 ական թվականներին և իրենից ներկայացնում էր իրանական հնագույն դինաստիաների խորհրդանիշների ամբողջություն։ Այն ներկայացնում էր Իրանի 2500-ամյա անընդհատ թագավորությունը։ Վահանը արևելյան ոճի է, որի կենտրոնում փոքրիկ (սրտանման) վահան է՝  Փահլավիների զինանշանի պատկերով (սկզբնապես՝ խորհրդանշան), Դեմավենդ սարը որտեղից արևը մայր է մտնում։ Առաջին կեսը-( (shir o khorshid) երկնագույն դաշտով քայլող Առյուծ, որն իր մեջքին տանում է ոսկե Արև և աջ թաթում բռնել է արծաթե սուր։
Երկրորդ կեսը- երկնագույն դաշտում Ֆարավահար (перс. فروهر‎ (faravahar)՝ թևավոր սկավառակի տարբերանշաններով, որը հանդես է գալիս որպես զրադաշտականության գլխավոր խորհրդանիշ, պատկերում է Ֆրավաշիին, աբրահամյան կրոնների մեջ պատկերվող պահապան-հրեշտակի պատկերով։ Սկզբնապես իրենից ներկայացնում էր «թևավոր արև» (իշխանության և աստվածայնության խորհրդանիշ), որին հետագայում ավելացվեց մարդկային կերպարանք։
Ժամանակակից զրադաշտականության մեջ Ֆարվահարը իմաստավորվում է որպես երկրային կյանքում մարդու հոգուն ուղեկցորդ դեպի Ահրուազդայի հետ միավորման։ Ֆարվահարը ընդունվել է Աքեմմենյանների կողմից (մ.թ.ա 648—330 թվականներին)`որպես Գերագույն Աստված Ահուրա Մազդայի խորհրդանիշ, ինչի մասին վկայում են Պերսեպոլիսի արձանագրությունները։ Փահլավիների դինաստիայի գերբում Ֆարվահարը խորհրդանշում է Աքեմենյանների դարաշրջանը։ Այս մասի վերին հիերալդիկ աջ անկյունում Ֆարվահարը ուղեկցվում է արևի խորհրդանիշով։ Մինչև 1971 թվականը, այս դաշտը արծաթյա էր` սև  մասնիկներով, 1971 թվականից` ծիրանագույն ոսկյա մասնիկներով։
Երրորդ կեսը- կանաչով, եզերված ոսկով, Զուլֆիկարի դաշտ՝ չորրորդ խալիֆի և համապատասխանաբար առաջին շիիթյան իմամ Ալի իբն Աբու Թալիբի լեգենդար թուրը։ Խորհրդանշում է Իրանի  արաբա-մուսուլմանական նվաճումը և Իրանի իսլամական շրջանի պատմությունը   (651 թվականից՝ մինչ օրս)։ Վերևից Զուլֆիկարը ուղեկցվում է ոսկյա հինգճառագայթային աստղով։ Չորրորդ մասը- երկնագույն դաշտում Սիմուրգը գերբնական թռչուն, որի մարմինը պատված է ձկան թեփուկով, իսկ պոչը սիրամարգի։ Խորհրդանշում է երկու արքայատոհմերի ժամանակաշրջանը՝ Պարթևական թագավորներ Արշակունիների (մ.թ.ա 250 թ.-մ.թ.ա 224թ.) և պարսկական արքայատոհմերից՝ Սասանյանների (224—651 թթ.): Սիմուրգի կերպարը խորհրդանշում է տիրապետություն երեք տարրերի՝ հողի, ջրի և օդի նկատմամբ։ Գերբը պահում են պտտված արծաթե ճիրաններով ոսկե առյուծները, երախների մեջ թրթուր, թաթերի մեջ ոսկեգույ-արծաթագույն բռնակալով սուր։ Առյուծները կանգնած են ոսկյա զարդանախշավոր ոտնակի վրա։ Վահանը լրացված է Փեհլևիների դինաստիայի շղթայով։ Վահանի տակ Երկնագույն ժապավենի վրա գրված է (Mara dad farmud o Khod Davar ast, «Ինձ հրամայել են լինել արդարամիտ, իսկ Ինքը հանդիսանում է Դատավոր»)։
Ծանոթագրություններ
Կատեգորիա:Զինանշաններ այբբենական կարգով Կատեգորիա:Զինանշաններ ըստ երկրի
Վենս Ջոյ
Ջեյմս Գաբրիել Քիո (James Gabriel Keogh; ), առավել հայտնի է Վենս Ջոյ (Vance Joy) բեմական կեղծանվամբ, ավստրալիացի երգիչ և երգերի հեղինակ։ 2013 թվականին նա 5 ալբոմով պայմանագիր է կնքել Atlantic Records-ի հետ ։ Նա թողարկել է իր դեբյուտային մինի ալբոմը՝ «God Loves You When You're Dancing»-ը, 2013 թվականի մարտին։ Քվեարկության արդյունքում նրա «Riptide» երգը զբաղեցրել է առաջին հորիզոնականը 2013 Triple J Hottest 100-ում։ Ջոյը թողարկել է իր դեբյուտային ստուդիական ալբոմը՝ «Dream Your Life Away»-ը, 2014 թվականի սեպտեմբերի 5-ին Ավստրալիայում և 2014 թվականի սեպտեմբերի 9-ին՝ ամբողջ աշխարհում  ։ ARIA Music Awards of 2015-ում նա հաղթել է «Լավագույն արտիստ» անվանակարգում։
Կյանք և կարիերա
Ջոյը հաճախել է Մելբուռնի St. Patricks միջնակարգ դպրոցը։ Նա դպրոցի ավագն էր և ավարտել է St Kevin-ի քոլեջը 2005 թվականին ։ Ջոյն ավարտել է Monash University-ն արվեստի և օրենքի բակալավրի աստիճանով ։
Մինչև երաժշտական կարիերան Ջոյը ավստրալիական ֆուտբոլի խաղացող էր ։ 2008 և 2009 թվականներին նա խաղում էր Coburg ֆուտբոլային ակումբում, որը հետո անվանվել է Coburg Tigers։ Ջոյը կատարում էր պաշտպանի դերը Վիկտորիանական ֆուտբոլային լիգայում (VFL), հաղթելով 2008 թվականի լավագույն առաջին տարվա ֆուտբոլիստ մրցանակ ։
2013 թվականի հունվարի 21-ին նա թողարկել է իր դեբյուտային սինգլը՝ «From Afar»-ը, իսկ 2013 թվականի մարտի 22-ին՝ «God Loves You When You’re Dancing» մինի ալբոմը ։ «Riptide» սինգլն այդ ալբոմից զբաղեցրել է առաջին հորիզոնականը 2013 Triple J Hottest 100-ում, Aria Charts-ի վեցերորդ հորիզոնականը։ Այն եռակի պլատինե է հավաստագրվել Երաժշտության ձայնագրման ընկերությունների ավստրալիական միության կողմից ։ Երգը նաև պլատինե է հավաստագրվել Մեծ Բրիտանիայում , Շվեդիայում , Կանադայում և ԱՄՆ-ում ։
Երկրորդ ստուդիական ալբոմի՝ «Nation Of Two»-ի մասին հայտարարվել է 2017 թվականի նոյեմբերի 2-ին՝ «Like Ոսկե» սինգլի թողարկմամբ։ Նա թողարկել է ալբոմը 2018 թվականի փետրվարի 23-ին։ Ալբոմը դեբյուտել է Ավստրալիայի հիթ-շքերթի առաջին հորիզոնականին, ոսկե է հավաստագրվել և ARIA մրցանակ է հաղթել 2018 թվականի ARIA Music Awards-ում։ 2018 թվականի նոյեմբերին Վանսը թողարկել է կենդանի ձայնագրությամբ ալբոմ՝ «Live at Red Rocks Amphitheatre» անվանմամբ ։
Ջոյը բացել է Փինքի Beautiful Trauma համաշխարհային շրջագայությունը 2019 թվականին։
Շրջագայություններ
Հեդլայն
Բացող ելույթ
Սարգիս Մարտիրոսյան (այլ կիրառումներ)
Սարգիս Մարտիրոսյան անուն-ազգանունով հայտնի են հետևյալ անձինք.
Իվան Վասիլենկո
Իվան Դմիտրիևիչ Վասիլենկո (Ива́н Дми́триевич Василе́нко, ), խորհրդային ռուս գրող։
Կենսագրություն
Իվան Վասիլենկոն ծնվել է 1895 թվականին Մակեևկա գյուղում (այժմ՝ քաղաք Ուկրաինայի Դոնեցկի մարզի Մակեևկայի քաղաքային խորհրդի կազմում)՝ գրագրի ընտանիքում։ 7 տարի անց Վասիլենկոյի ընտանիքը տեղափոխվել է Տագանրոգ։
1911 թվականին Վասիլենկոն գերազանցությամբ ավարտել է 4-ամյա քաղաքային ուսումնարանը ։ Ինքնուրույն պատրաստվել և 1912 թվականին քննություններ է հանձնել Տագանրոգի դասական արական գիմնազիային կից ուսումնարանում ուսուցչի պաշտոնի համար ։ Բեսսերգենովկա խուտորում աշխատել է որպես ուսուցիչ ։ Ընդունվել է Բելգորոդի ուսուցիչների ինստիտուտ, սակայն շուտով հեռացվել է մարքսիստական շրջանակի կազմակերպման համար, ինչի արդյունքում Վասիլենկոյի դասավանդման հետագա ճանապարհը փակվել է, և նա Տագանրոգի հողային բանկում աշխատել է որպես հաշվապահ։ Մինչև 1917 թվականը մասնակցել է հեղափոխական շարժմանը։  1917-1922 թվականներին աշխատել է արհմիությունում, 1922-1934 թվականներին զբաղվել է մանկավարժությամբ։ 39 տարեկանում զբաղվել է գրական գործունեությամբ, երբ ծանր հիվանդությունը (սուր տուբերկուլյոզը) նրան 3 տարի գամել է անկողնուն  ։
Պատերազմի առաջին իսկ օրերից ռազմաճակատ է մեկնել գրողի միակ որդին՝ Ֆեոդորը (1921-1941 թթ.) : Նա սովորել էր Կաչինսկի օդաչուների բարձրագույն ռազմական ավիացիոն ուսումնարանում, կործանիչ ինքնաթիռի օդաչու էր և հերոսաբար զոհվել է Կոնոտոպի մոտ օդային ճակատամարտում : Վասիլենկոյին 1941 թվականի հոկտեմբերին տարհանել են Տագանրոգից դեպի Նալչիկ, որը բառացիորեն օկուպացվել է նրա դուրս գալուց հետո։ Տագանրոգ է վերադարձել քաղաքի ազատագրումից հետո։
Վասիլենկոն մահացել է 1966 թվականի մայիսի 26-ին Տագանրոգում։ Թաղված է հին քաղաքի գերեզմանոցում։
Ստեղծագործական ուղի
Վասիլենկոն գրական գործունեությունը սկսել է 1937 թվականին։ Գրող Ի. Վասիլենկոին «բացահայտել» է ռուս գրող Վիկենտի Վերեսաևը։ 1944 թվականին «Գրական թերթում» նա գրում է.
Ստեղծագործական կյանքի 30 տարիների ընթացքում Վասիլենկոն ունեցել է 130 հրատարակություններ ԽՍՀՄ ժողովուրդների 27 լեզուներով։ Նրա ստեղծագործությունները թարգմանվել են չեխերեն, գերմաներեն, լեհերեն, բուլղարերեն, ռումիներեն, ֆրանսերեն, անգլերեն։ Վասիլենկոյի բոլոր ստեղծագործությունները երեխաների մասին են։ Բայց նրանց մեջ կարելի է առանձնացնել առավել սիրված հերոսների՝ Արտյոմկա Զագորույկոին և Միտա Միմոխոդենկոյին։
«Աստղիկ», «Արտյոմկան կրկեսում», «Կախարդական զարդատուփ» ստեղծագործությունների հիման վրա նկարահանվել են ֆիլմեր՝ «Կյանքին ընդառաջ» (1952 թ.) (ռեժիսոր՝ Նիկոլայ Լեբեդև), «Արտյոմկայի արկածները» (1956 թ.) (ռեժիսոր՝ Անդրեյ Ապսոլոն), «Կախարդական շրջան» (1976 թ.), «Ոսկե կոշիկներ» (1981 թ.) (ռեժիսոր՝ Վալենտին Կոզաչկով)։
Արտյոմկա
Ստեղծագործությունների այս շարքում հանդես է գալիս գրողի սիրած հերոսներից մեկը՝ չվհատվող ու ամենահաղթ Արտյոմկա Զագորույկոն։
Զամորիշի կյանքն ու արկածները
Պատմվածքների շարք Միտա Միմոխոդենկոյի մասին։
Արտաքին հղումներ
Կատեգորիա:Ռուս գրողներ Կատեգորիա:Խորհրդային տղամարդ գրողներ Կատեգորիա:Խորհրդային մանկագիրներ Կատեգորիա:20-րդ դարի տղամարդ գրողներ Կատեգորիա:Ռուս մանկագիրներ Կատեգորիա:ԽՄԿԿ անդամներ Կատեգորիա:Խորհրդային գրողներ Կատեգորիա:ԽՍՀՄ գրողների միության անդամներ Կատեգորիա:Ուկրաինացի մանկագիրներ
Act I
Act I, Առաջին կենդանի ալբոմն է Տարյա Տուրունենի, CD, DVD թողարկվել է 2012 թվականի օգոստոսի 24-ին Universal Music Group-ի՝ միասին Earmusic-ի, և Earmusic-ի հետ ։.
Ալբոմի մասին
Առաջին կենդանի ալբոմն է ֆիննական երգիչների, նախկին մետալ-խումբ Նայթվիշի՝ վոկալիստ Տարի Տուրունևի։ Երկու համերգ նկարահանվել է տասնյակ HD տեսախցիկներով, Արգենտինայի Ռոսարիո քաղաքում 2012 թվականի մարտին։ Տարյան կատարել է տարբեր երգեր, իր երեք ալբոմներից, ամենա հայտնի երգը Nightwish։ Հունիսի 10-ին Earmusic-ը թողարկել է առաջին պաշտոնական թրեյլերը։
Ծանոթագրություններ
Կատեգորիա:Տարյա Տուրունենի ալբոմներ Կատեգորիա:2012 ալբոմներ
Սարգիս Մարտիրոսյան (ծանրորդ)
Սարգիս Մարտիրոսյան, Ավստրիան ներկայացնող հայ ծանրորդ, որը հանդես է գալիս մինչև 105 կգ քաշային կարգում, Եվրոպայի առաջնության բրոնզե մեդալակիր (2018), 2016 թվականի օլիմպիական խաղերի մասնակից, Ավստրիայի եռակի չեմպիոն ։
Կենսագրություն
Սարգիս Մարտիրոսյանը ծնվել է 1986 թվականի սեպտեմբերի 14-ին, Հայաստանում։ Ծանրամարտով սկսել է զբաղվել 11 տարեկանում՝ Արմավիրի մարզի Գեղակերտ (Սամաղար) գյուղի մարզադպրոցում։
2005 թվականին հաղթել է Հայաստանի երիտասարդական առաջնությունում։ Նույն թվականին բնակության է տեղափոխվել Ավստրիա, քանի որ ծանրամարտի Հայաստանի երիտասարդական հավաքականում ընդգրկվելու հնարավորություններ չի ունեցել ։